
Comisia pentru buget, finanţe şi bănci

Bucureşti,      05.05.2004 

Nr. 22/284

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 13/2004 privind aprobarea actului adiţional la contractul de vânzare-cumpărare de acţiuni nr. 1.479/1997 şi pentru soluţionarea amiabilă a litigiului arbitral iniţiat de Pol Am Pack – S.A. Polonia în faţa Curţii Permanente de Arbitraj de la Haga, cu care comisia noastră a fost sesizată în fond cu adresa Biroului Permanent nr. P.L.-X265 din 03.05.2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti,       05.05.2004  

Nr. 284

RAPORT

asupra proiectului de Lege pentru aprobarea Ordonanţei de urgenţă a Guvernului nr. 13/2004 privind aprobarea actului adiţional la contractul de vânzare-cumpărare de acţiuni nr. 1.479/1997 şi pentru soluţionarea amiabilă a litigiului arbitral iniţiat de Pol Am Pack – S.A. Polonia în faţa Curţii Permanente de Arbitraj de la Haga

Cu adresa nr.P.L.-X 265 din 03.05.2004, Biroul Permanent, conform art.89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 13/2004 privind aprobarea actului adiţional la contractul de vânzare-cumpărare de acţiuni nr. 1.479/1997 şi pentru soluţionarea amiabilă a litigiului arbitral iniţiat de Pol Am Pack – S.A. Polonia în faţa Curţii Permanente de Arbitraj de la Haga.
La întocmirea raportului s-a avut în vedere avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Prezentul proiect de Lege are ca obiect de reglementare aprobarea actului adiţional la contractul de vânzare-cumpărare de acţiuni nr. 1.479/1997. Această aprobare atrage după sine soluţionarea amiabilă a litigiului arbitral iniţiat de Pol Am Pack – S.A. Polonia în faţa Curţii Permanente de Arbitraj de la Haga împotriva statului român, partenerul polonez susţinând că autorităţile române au încălcat prevederile Acordului încheiat între Guvernul României şi Guvernul Republicii Polone pentru promovarea şi protejarea reciprocă a investiţiilor.

În opinia Pol Am Pack, Statul Român se făcea vinovat de expropierea investiţiei sale în România şi, drept urmare, se considera îndreptăţită la despăgubiri evaluate, cu titlu provizoriu, la 10.000.000 U.S.D.

Ulterior, în urma negocierilor, în vederea reinstaurării unei situaţii de normalitate la Societatea Comercială “Amep” S.A. Tecuci unde societatea poloneză deţine 90% din capitalul social, s-a semnat la 2 februarie 2004, un act adiţional, între Autoritatea pentru Privatizare şi Administrarea Participaţiilor Statului şi investitorul polonez, act în care sunt incluse o serie de angajamente având ca finalitate stingerea amiabilă a litigiului arbitral de la Haga.

Proiectul de Lege, potrivit art.75 din Constituţie şi art. 86 din  Regulamentul Camerei Deputaţilor, este de competenţa decizională a Camerei Deputaţilor.

In urma examinării proiectului de Lege pentru aprobarea Ordonanţei de urgenţă a Guvernului nr. 13/2004 privind aprobarea actului adiţional la contractul de vânzare-cumpărare de acţiuni nr. 1.479/1997 şi pentru soluţionarea amiabilă a litigiului arbitral iniţiat de Pol Am Pack – S.A. Polonia în faţa Curţii Permanente de Arbitraj de la Haga., în şedinţa din  05.05.2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor în forma adoptată de Senat.

Prezentul proiect de Lege face parte din categoria legilor ordinare.

PREŞEDINTE,


SECRETAR,

Dr. Daniel Ionescu

           Consilier parlamentar:

           Bărdiţă Mariana

